Ons is geneig om fokken maklik te kla dat daar net mooi niks op TV is nie, maar ek wonder of dit altyd die waarheid is. Tel bietjie jou DSTV remote op en flip deur so paar channels. Ek is seker jy sal iets vind om te kyk. As jy een van daai mense is wat kla dat goed die hele fokken tyd herhaal word, moet jy seriously sonlig inkry, want om vir 24 ure lank straight vir die kassie te staar is about net so gesond as om heeldag te sit en pyp skoonmaak tot jy manbotterloos is. Dis ook ongesond.
Nee wat later in die 80's was Karl Kikillus nog beter gewees. Ten minste was daar Maandae oggende al die advertensies wat deur die week gewys het – weer gewys in omtrent 'n uur se tyd. Die ouens was nie so kreatief en moer snaaks soos Nando's nie (want Nando's het nie bestaan nie – ek dink), maar dit was cool en jy kon lekker lag. Ek onthou ons het daai tyd 'n cool plek gehad om te speel: BUITE !!!!!!!